Fargeginst

Fargeginst (Genista tinctoria), også kjent som grønnris, er en art i ginstslekta i erteblomstfamilien med gule blomster. Busken blir dyrket på grunn av sitt innhold av fargestoffer, som siden gammel tid har blitt brukt til å farge ull og lin gult.

Beskrivelse 
Fargeginst er en busk som blir mellom 20 og 100 centimeter høy. Den blomstrer med gule blomster som sitter i en klase i toppen av skuddene. Blomstene er ensymmetriske med fane, vinger og kjøl, noe som er karakteristisk for blomster i erteblomstfamilien. Fruktene som dannes er belger som inneholder flere frø.

Utbredelse 
Fargeginst finnes opprinnelig i Mellom- og Sør-Europa og i Vest-Asia, der den vokser på lyngheier. Planta vokser vilt nord til England, Danmark og Polen. I Norge finnes den i Sør-Norge og i Finnmark. I Sør-Norge er den trolig forvillet til naturen fra dyrking. I Finnmark kan den være spredt med hestefôr under andre verdenskrig.

Fargeginst er risikovurdert som en art med lav risiko på fremmedartslista, med et begrenset invasjonspotensial og med ingen kjent økologisk effekt på norsk natur.

Referanser

Eksterne lenker 
 

Erteblomstfamilien
Planter formelt beskrevet i 1753
Planter formelt beskrevet av Carl von Linné